cyanic-selkie/wikianc huggingface dataset:
โด่ไม่รู้ล้ม
โด่ไม่รู้ล้ม ชื่ออื่น เช่น หนาดมีแคลน หนาดผา ตะชีโกวะ หนาดผา ขี้ไฟนกคุ่ม คิงไฟนกคุ่ม เคยโบ้ หญ้าไก่นกคุ่ม หญ้าปลาบ หญ้าไฟนกคุ่ม หญ้าสามสิบสองหาบ ลักษณะเป็นไม้เนื้ออ่อน ต้นแข็ง ตั้งตรง รากที่มีอายุมากจะมีลัษณะคล้ายเหง้า รากแขนงกลมยาว ใบเดี่ยว เรียงเวียนสลับที่โคนใกล้ผิวดิน ขอบใบหยัก มีขนปกคลุมทั้งสองด้าน ใบมีขนสีขาวตรงละเอียด ตรง ห่าง สาก ทอดขนานกับผิวใบทั้งสองด้าน ท้องใบมีขนมากกว่าหลังใบ ใบรูปหอกกลับหรือรูปไข่แกมใบหอกกลับ ส่วนที่ค่อนไปทางปลายใบ ผายกว้าง แล้วสอบแหลมทู่ ๆ ส่วนโคนใบสอบแคบจนถึงก้านใบ ขอบใบหยักมน หรือจักฟันเลื่อยห่าง ๆ เนื้อใบหนาสาก ดอกช่อแบบช่อกระจุกแน่น ก้านช่อดอกยาว ดอกสีม่วงหรือขาว การขยายพันธุ์ เพาะเมล็ด
สรรพคุณ
สมุนไพรโด่ไม่รู้ล้ม เพิ่มการเกิด libido เปลี่ยนแปลงค่า osmolality และจำนวนอสุจิของน้ำอสุจิ ลดเปอร์เซ็นต์อสุจิเคลื่อนไหว เพิ่มน้ำหนักอวัยวะเพศเสริมในหนู นอกจากนั้นยังมีสรรพคุณยับยั้งเชื้อแบคทีเรีย ยับยั้งเชื้อไวรัส ต้านความเป็นพิษต่อตับ ลดไข้ ลดการอักเสบ ลดความดันโลหิตและยับยั้งการเคลื่อนไหวของลำไส้เล็ก กระตุ้นมดลูก
รากและใบต้มเป็นยารักษาโรคบิด ท้องร่วง ช่วยขับปัสสาวะ บรรเทาอาการเจ็บหน้าอก กินแก้กามโรค ส่วนราก หากนำมาตำผสมกับพริกไทยจะแก้อาการปวดฟันได้ หรือนำมาต้มทานหลังคลอด แก้อาเจียนได้
ในทางสมุนไพรพื้นบ้านของไทย ใช้ทั้งต้น เป็นยาขับปัสสาวะ แก้ไข้ แก้ไข้จับสั่น ขับน้ำเหลืองเสีย แก้บิด แก้ท้องเสีย แก้ไอ แก้วัณโรค บำรุงหัวใจ ขับเหงื่อ ขับระดู ขับพยาธิตัวกลม แก้ปัสสาวะพิการ บำรุงความกำหนัด แก้กระษัย แก้กามโรค แก้บวมน้ำ แก้นิ่ว แก้ไข้หวัด เจ็บคอ แก้ตาแดง แก้ดีซ่าน แก้เลือดกำเดาออกง่าย แก้ฝี แก้แมลงมีพิษกัดต่อย แก้แผลในกระเพาะอาหาร แก้แผลเปื่อยในปาก แก้เหน็บชา ราก ใช้ขับปัสสาวะ แก้ไข้ตัวร้อน แก้ไข้หวัด แก้ไอเรื้อรัง แก้ท้องเสีย แก้บิด ขับพยาธิ ขับระดู บีบมดลูก ต้มเอาน้ำอมแก้ปวดฟัน แก้ฝี แผลมีหนอง บวมอักเสบทั้งหลาย เป็นยาคุมสำหรับหญิงที่คลอดบุตรใหม่ เป็นยาบำรุง เป็นยาขับไส้เดือน รักษาโรคบุรุษ ต้มดื่มแก้อาเจียน ใบ ใช้รักษาบาดแผล แก้โรคผิวหนัง แก้ไข้ ขับปัสสาวะ แก้อ่อนเพลีย รักษากามโรค เป็นยาคุมสำหรับหญิงที่คลอดบุตรใหม่ เป็นยาบำรุง แก้ไอ รากและใบ ใช้ขับปัสสาวะ แก้ท้องร่วง แก้โรคแผลในกระเพาะอาหาร แก้บิด แก้กามโรคในสตรี ใช้สดหรือแห้งประมาณ 2 กำมือ ต้มดื่ม ขับปัสสาวะ แก้ท้องร่วง แก้กระเพาะอาหารเป็นแผล ต้มอาบหลังคลอด
สารสำคัญ ทั้งต้น มี epifrledelinol, lupeol, stigmasterol, triacon-l-ol, dotriacontarvl-ol, potassiumchloride, lupeolacetate, deoxyelephantopin และ isodeoxyelephantopin
ตำรับยาสมุนไพรของไต้หวัน ชื่อ “Teng-khia-U” มีโด่ไม่รู้ล้มที่สกัดด้วยน้ำเป็นองค์ประกอบ ช่วยป้องกันตับจากการทำลายของสารเคมี และยังมีฤทธิ์ลดอาการอักเสบ
ชนิดย่อย
ชนิดย่อยของ E. scaber ได้แก่:
วิลอซิแรปเตอร์
วิลอซิแรปเตอร์ (velociraptor)(Dromaeosauridae) วิลอซิแรปเตอร์นั้นมี 2 ชนิดคือมองโกเลียนซิสกับ แอนโทพิทุส โดยการออกล่าเหยื่อเป็นกลุ่มเหมือนหมาป่า อาวุธคือเล็บเท้าแหลมคมเหมือนใบมีดและฟันที่คมกริบ เป็นไดโนเสาร์ที่มีชีวิตอยู่บนโลกช่วงประมาณ 83-70 ล้านปีก่อนในยุคครีเทเชียสตอนปลาย มีหลักฐานพบเป็นฟอสซิลในบริเวณเอเชียกลางสำหรับมองโกเลียนซิสและพบที่อเมริกาสำหรับ แอนโทพิทุส (เคยมีการค้นพบฟอสซิล วิลอซิแรปเตอร์ มองโกเลียนซิสว่าต่อสู้กับ โปรโตเซอราทอปส์ด้วย) มันยังถูกเข้าใจว่าคือ ไดโนนีคัส ของเอเชีย จึงแยกประเภทใหม่เพราะมันมีรูปร่างคล้ายกันกับไดโนนีคัส
วิลอซิแรปเตอร์มีไดโนเสาร์ที่มีลักษณะใกล้เคียงกัน คือ ยูทาห์แรปเตอร์, ไดโนนีคัส และโดรมีโอซอรัส
วิลอซิแรปเตอร์เป็นที่รู้จักอย่างกว้างขวางในภาพยนตร์ไซไฟฮอลลีวูดเรื่อง Jurassic Park ในปี ค.ศ. 1993 The Lost World Jurassic Park ในปี ค.ศ. 1997 Jurassic Park 3 ในปี ค.ศ. 2001 Jurassic World ในปี ค.ศ. 2015 และ Jurassic World: Fallen kingdom ใน ปี ค.ศ. 2018 ในเรื่อง วิลอซิแรปเตอร์ปรากฏกายเสมือนตัวละครเอกตัวหนึ่งในเรื่องโดยเฉพาะในเรื่อง Jurassic World ทั้งสองภาค
ผัดไทย
ผัดไทย (มักสะกดผิดเป็น ผัดไท) เป็นอาหารไทยที่หารับประทานได้ทั่วประเทศไทย โดยเฉพาะในภาคกลาง และอาจพบได้ในร้านอาหารไทยในต่างประเทศบางแห่ง
ประวัติ
ผัดไทยเป็นอาหารที่ได้รับอิทธิพลจากอาหารจีน เดิมเรียกอาหารชนิดนี้ว่า "ก๋วยเตี๋ยวผัด" และได้รับการเปลี่ยนแปลงด้านรสชาติใหม่ตามอย่างอาหารไทยมากขึ้นในเวลาต่อมา
ผัดไทยได้กลายเป็นที่รู้จักของคนต่างชาติในสมัยจอมพล ป. พิบูลสงคราม นายกรัฐมนตรีในขณะนั้นซึ่งเป็นช่วงเดียวกับสงครามโลกครั้งที่ 2 ท่านได้รณรงค์ให้ประชาชนหันมานิยมรับประทานก๋วยเตี๋ยว เพื่อลดการบริโภคข้าวภายในประเทศ เนื่องจากในช่วงนั้นสภาวะเศรษฐกิจของประเทศตกต่ำ ข้าวแพง โดยท่านได้กล่าวเอาไว้ว่า
มูอัมมาร์ กัดดาฟี
มุอัมมัร อัลก็อษษาฟี (معمر القذافي Muʿammar al-Qaḏḏāfī) เป็นผู้นำประเทศลิเบียโดยพฤตินัย หลังรัฐประหารในปี พ.ศ. 2512 เขาได้รับการขนานนามในเอกสารทางการและสื่อของรัฐว่า "ผู้ชี้นำการมหาปฏิวัติวันที่ 1 กันยายน แห่งมหาสาธารณรัฐสังคมนิยมประชาชนอาหรับลิเบีย" ("Guide of the First of September Great Revolution of the Socialist People's Libyan Arab Jamahiriya") หรือ "ภราดาผู้นำและผู้ชี้ทางแห่งการปฏิวัติ" ("Brotherly Leader and Guide of the Revolution") นับตั้งแต่การลงจากตำแหน่งนายกรัฐมนตรีของตนเองในปี พ.ศ. 2515 กัดดาฟีเคยเป็นผู้นำประเทศที่ไม่ใช่กษัตริย์ที่อยู่ในตำแหน่งนานที่สุดในโลกหลังการเสียชีวิตของโอมาร์ บองโก ประธานาธิบดีแห่งประเทศกาบอง ในปี พ.ศ. 2553 และยังเป็นผู้นำลิเบียที่ครองอำนาจนานที่สุดนับตั้งแต่ลิเบียตกเป็นมณฑลหนึ่งของจักรวรรดิออตโตมัน เมื่อ พ.ศ. 2094 กัดดาฟีถึงแก่อสัญกรรมเมื่อวันที่ 20 ตุลาคม พ.ศ. 2554 หลังจากถูกประชาชนลิเบียลุกฮือต่อต้านเริ่มตั้งแต่เดือนกุมภาพันธ์ พ.ศ. 2554
ผัดไทย
ประวัติ
"อยากให้พี่น้องกินก๋วยเตี๋ยวให้ทั่วกัน เพราะก๋วยเตี๋ยวมีประโยชน์ต่อร่างกาย มีรสเปรี้ยว เค็ม หวานพร้อม ทำเองได้ในประเทศไทย หาได้สะดวกและอร่อยด้วย หากพี่น้องชาวไทยกินก๋วยเตี๋ยวคนละหนึ่งชามทุกวัน วันหนึ่งจะมีคนกินก๋วยเตี๋ยวสิบแปดล้านชาม ตกลงวันหนึ่งค่าก๋วยเตี๋ยวของชาติไทยหนึ่งวันเท่ากับเก้าสิบล้านสตางค์เท่ากับเก้าแสนบาท เป็นจำนวนเงินหมุนเวียนมากพอใช้ เงินเก้าแสนบาทนั้นก็จะไหลไปสู่ชาวไร่ ชาวนา ชาวทะเลทั่วกันไม่ตกไปอยู่ในมือใครคนหนึ่งคนใดเพียงคนเดียว และเงินหนึ่งบาทก็มีราคาหนึ่งบาท ซื้อก๋วยเตี๋ยวได้เสมอ ไม่ใช่ซื้ออะไรก็ไม่ได้เหมือนอย่างทุกวันนี้ซึ่งเท่ากับไม่มีประโยชน์เต็มที่ในค่าของเงิน"
มูอัมมาร์ กัดดาฟี
สมุดปกเขียว
กัดดาฟี ได้เขียนหนังสือปรัชญาการเมืองเล่มหนึ่ง ชื่อว่า "สมุดปกเขียว" พิมพ์ขึ้นเมื่อปี พ.ศ. 2518 (ค.ศ.1975) มีเนื้อหาเกี่ยวกับการนำประชาธิปไตยทางตรงมาใช้ และมีการวิพากษ์วิจารณ์ระบอบประชาธิปไตยแบบมีผู้แทน ว่าเป็น "ระบบที่พยายามเรียกกันว่าเป็นประชาธิปไตย" และระบอบการปกครองประชาธิปไตยส่วนใหญ่ในโลกนั้น "ถูกแก่งแย่งกันโดย ปัจเจกชน, ชนชั้น, กลุ่มคน, เผ่าต่าง ๆ, สภา หรือ พรรคการเมือง เพื่อเข้ามาปล้นเอาอธิปไตยของมวลชน และผูกขาด อำนาจการเมืองไว้เป็นของพวกเขาเอง" ปัจจุบัน "สมุดปกเขียว" ได้มีการเพยแพร่และสามารถเข้าไปอ่านได้ทั้งเล่มบน เว็บไซต์ของขบวนการ International Green Charter Movement หรือ สำนักข่าวออนไลน์อิสระ MATHABA
ผัดไทย
ประวัติ
แต่เพราะกระแสชาตินิยมที่มองว่าก๋วยเตี๋ยวเป็นอาหารจีนจึงได้ดัดแปลงให้ผัดไทยเป็นอาหารไทย ผัดไทยในยุคแรกใช้เส้นจันทบูรเป็นเส้นในการผัด ส่วนหมูนั้นก็จะไม่ใส่เพราะมองว่าเป็นผัดซีอิ๊วมากกว่า ซึ่งจะทำให้เหมือนกับอาหารจีนมากเกินไป โดยจะใส่กุ้งแห้งแทน นอกจากนี้ยังใส่ เต้าหู้เหลือง มะนาว ใบกระเทียม หัวปลีและถั่วงอก ซึ่งเป็นวัตถุดิบที่หาได้ง่ายในประเทศไทย และเรียกเปลี่ยนชื่อ "ก๋วยเตี๋ยวผัด" เป็น "ก๋วยเตี๋ยวผัดไทย" ตามชื่อใหม่ของประเทศ ปัจจุบันเรียกกันโดยย่อเหลือเพียงแค่ "ผัดไทย"
มูอัมมาร์ กัดดาฟี
แหล่งข้อมูลอื่น
19422011
ผัดไทย
ประวัติ
ปัจจุบันผัดไทยได้กลายเป็นหนึ่งในอาหารประจำชาติไทย ผัดไทยเริ่มได้รับความนิยมไปทั่วโลก จากข้อมูลปี พ.ศ. 2546 มีร้านอาหารไทยกว่า 6,800 ร้านกระจายอยู่ทั่วทุกมุมโลก และทุกร้านจะมีผัดไทย อีกเมนูหนึ่งคือ ต้มยำกุ้ง ผัดไทยในต่างแดนจะเน้นการเสิร์ฟบนภาชนะที่มีลวดลายวิจิตรสวยงาม ให้ภาพว่าเป็นอาหารของชนชั้นสูง อาหารชาววัง
ในเวียดนามมีอาหารที่ใกล้เคียงกันเรียกว่า เฝอส่าว (phở xào) หรือ บั๊ญเฝอส่าว (bánh phở xào) แปลว่า "เฝอผัด" ส่วนประเทศมาเลเซีย สิงคโปร์ อินโดนีเซีย และบรูไน มีอาหารคล้ายผัดไทยเรียกว่า ชาร์ก๋วยเตี๋ยว (炒粿条) ประกอบด้วยเส้นก๋วยเตี๋ยวเส้นแบน ใส่กุ้ง หอย ไข่ ปลา ถั่วงอก กุนเชียง ใช้น้ำมันหมูในการผัด และรองด้วยใบตองในการเสริฟ พบได้ทั่วไปในปีนัง
ลักษณะ
ผัดไทยโดยทั่วไปจะนำเส้นเล็กมาผัดด้วยไฟแรงกับไข่ ใบกุยช่ายสับ ถั่วงอก หัวไชโป๊สับ เต้าหู้เหลือง ถั่วลิสงคั่ว และกุ้งแห้ง ปรุงรสด้วยพริก น้ำปลา และน้ำตาล เสิร์ฟพร้อมกับมะนาว ใบกุยช่าย ถั่วงอกสด และหัวปลีเป็นเครื่องเคียง ร้านผัดไทยบางแห่งจะใส่เนื้อหมูลงไปด้วย บางที่อาจจะใช้เส้นจันท์ซึ่งเหนียวกว่าเส้นเล็ก เรียกว่า "ผัดไทยเส้นจันท์" หรือใช้วุ้นเส้น เรียกว่า "วุ้นเส้นผัดไทย" รวมทั้งผัดหมี่โคราชที่มีลักษณะคล้ายผัดไทย กินกับส้มตำ
นอกจากนี้ยังมีผัดไทยประยุกต์ โดยนำส่วนผสมทุกอย่างผัดให้เข้ากัน แล้วนำไข่เจียวมาห่อผัดไทยทีหลัง เรียกว่า "ผัดไทยห่อไข่" หรือบางที่อาจจะใส่กุ้งสดแทนกุ้งแห้ง เรียกว่า "ผัดไทยกุ้งสด" ร้านขายผัดไทยมักจะขายหอยทอดหรือขนมผักกาดควบคู่กันไปด้วย เนื่องจากเครื่องปรุงที่ใช้มีหลายอย่างใช้ร่วมกัน
ความหลากหลาย
ผัดไทยในแต่ละพื้นที่มีความแตกต่างกันบ้าง เช่น
จงพันธ์ จงลักษมณี
ดร.จงพันธ์ จงลักษมณี เป็นนักโบราณชีววิทยาของกรมทรัพยากรธรณี เป็นผู้ค้นพบไดโนเสาร์ ไทยซอรัส จงลักษมณี (Thaisaurus chonglakmanii) ที่เขาทอง จังหวัดพัทลุง
ธงชัย เล็กกัมพล
ประวัติ
ธงชัย เล็กกัมพล หรือที่คนในวงการเรียกกันว่าหมอธงชัย มีชื่อจริงว่า ธงชัย เล็กกัมพร เป็นชาว จ. สุพรรณบุรี ได้รับปริญญาวิทยาศาสตร์ มหาบัณฑิต ด้านสุขศึกษาและพฤติกรรมศาสตร์ จากศิริราช เส้นทางในวงการลูกทุ่งไทยของหมอธงชัยค่อนข้างแตกต่างจากนักแต่งเพลงลูกทุ่งคนอื่นอยู่มาก เพราะหมอธงชัยมาจากครอบครัวที่มีฐานะค่อนข้างดี โดยครอบครัวของหมอธงชัยเป็นคนจีนในตลาดสวนแตง จ.สุพรรณบุรี จึงได้รับการศึกษาที่ดี และสามารถเข้าเรียนระดับปริญญาตรี ที่คณะแพทยศาสตร์ศิริราชพยาบาล ได้ และระหว่างเรียน ก็ได้หารายได้พิเศษ ด้วยการแต่งเพลงให้กับนักร้องลูกทุ่ง โดยเฉพาะนักร้องวงพรนารายณ์ และมีเพลงสร้างชื่อเสียงให้เขามากมาย อย่าง สัญญาเมื่อสายัณห์, สัญญา 5 ปี, ลารักจากสวนแตง, เสียงครวญจากสวนแตง ฯลฯ
เมื่อจบปริญญาตรีแพทย์จากศิริราช สาขาสาธารณสุขศาสตร์ เอกสุขศึกษา ในปี 2518 หมอธงชัยเลือกที่จะไปทำงานเป็นนักวิชาการสาธารณสุข มากกว่าจะเป็นหมอโรงพยาบาล และราวปี 2520 ในยุคที่วงพรนารายณ์เริ่มราโรย หมอธงชัยจึงคิดปั้นนักร้องเอง โดยเลือก แหวนเพชร วงทอง จากวงเพลิน พรมแดน ที่ดังจากเพลง รักข้ามโขง และ ไร่อ้อยคอยรัก อันเป็นฝีมือการแต่งของหมอเองมาปั้น ซึ่งก็ประสบความสำเร็จในระดับหนึ่ง ก่อนที่นักร้องจะมีปัญหา จึงต้องแยกย้ายกันไป
ปัจจุบัน หมอธงชัย เล็กกัมพลมีตำแหน่งเป็นนักวิชาการสาธารณสุขระดับ 9 ของกระทรวงสาธารณสุข
รอยรักรอยบาป
รอยรักรอยบาป เป็นบทประพันธ์ของ อัจฉรียา เป็นละครพีเรียดย้อนยุคในสมัยพระบาทสมเด็จพระจุลจอมเกล้าเจ้าอยู่หัว เนื่อเรื่องเกี่ยวกับทาส การอาฆาตพยาบาทข้ามภพข้ามชาติ
วัดบางน้อยใน
วัดบางน้อยใน เป็นวัดราษฎร์ สถานที่ตั้งเลขที่ 17 หมู่ที่ 11 ถนนบางหลวง-วัดไผ่โรงวัว ตำบลบางหลวง อำเภอบางเลน จังหวัดนครปฐม พื้นที่ที่ตั้งวัดมีเนื้อที่ 32 ไร่ 2 งาน 47 ตารางวา ตามหนังสือโฉนดเลขที่ 35690 สร้างขึ้นประมาณปี พ.ศ. 2472 ได้รับพระราชทานวิสุงคามสีมา วันที่ 22 กุมภาพันธ์ พ.ศ. 2503 เป็นปีที่ 15 ในรัชกาลปัจจุบัน
แหล่งข้อมูลอื่น
ภาพถ่ายทางอากาศ วัดบางน้อยใน จาก wikimapia
รายชื่อหุ่นยนต์ในยูนิเวอร์แซลเซนจูรี
รายชื่อของหุ่นยนต์จากกันดั้มซีรีส์ซึ่งใช้ระบบปฏิทินยูนิเวอร์แซลเซนจูรี รายชื่อนี้จะเรียงตามภาคที่ปรากฏตัวเป็นครั้งแรก
บลูเดสทินี่
สหพันธ์โลก
ชีตเตอร์ (เพลง)
ชีทเตอร์ (Cheater) เป็นเพลงที่เขียนระหว่าง ไมเคิล แจ็กสัน และเกร็ก ฟิลลินแกนส์ ถูกบันทึกในปี ค.ศ. 1991 ที่ Hayvenhurst (Encino) Studios และเดิมมีกำหนดจะปรากฏในสตูดิโออัลบั้มที่เจ็ดของแจ็คสัน แบด ในปี ค.ศ. 1991 แต่ก็ถูกตัดออกจากรายการเพลงโดยไม่ทราบเหตุผล หลังจากที่ถูกส่งไปยังสถานีวิทยุที่สหรัฐอเมริกา และสหราชอาณาจักร การเปิดตัวเชิงพาณิชย์เต็มรูปแบบของ "Cheater" ถูกยกเลิกด้วยเหตุผลที่ไม่ได้ระบุการเปลี่ยนเพลงในการวางจำหน่ายส่งเสริมการขาย
สังข์ทอง
สังข์ทอง เดิมทีนั้นเป็นบทเล่นละครในมีมาแต่กรุงสุโขทัยยังเป็นราชธานีถึงกรุงรัตนโกสินทร์ ต่อมาในพระบาทสมเด็จพระพุทธเลิศหล้านภาลัยทรงตัดเรื่องสังข์ทองตอนปลาย (ตั้งแต่ตอนพระสังข์หนีนางพันธุรัต) มาทรงพระราชนิพนธ์ให้ละครหลวงเล่น มีตัวละครที่เป็นรู้จักกันเป็นอย่างดี คือ เจ้าเงาะซึ่งคือพระสังข์ กับนางรจนา เนื้อเรื่องมีความสนุกสนานและเป็นนิยม จึงมีการนำเนื้อเรื่องบางบทที่นิยม ได้แก่ บทพระสังข์ได้นางรจนา เพื่อนำมาประยุกต์เป็นการแสดงชุด รจนาเสี่ยงพวงมาลัย
ในคำนำหนังสือ"พระราชนิพจน์บทละครเรื่องสังข์ทอง" ของสมเด็จพระเจ้าบรมวงศ์เธอ กรมพระยาดำรงราชานุภาพได้กล่าวไว้ว่า
สังข์ทองเป็นเรื่องที่ได้มาจากสุวัณสังขชาดก เป็นหนึ่งใน ชาดกพุทธประวัติ เป็นนิทานพื้นบ้านในภาคเหนือและภาคใต้โดยที่สถานที่ที่กล่าวถึงเนื้อเรื่องในสังข์ทอง กล่าวคือเล่ากันว่า
ระบำดาวดึงส์
ระบำดาวดึงส์ เป็นการแสดงมาตรฐานชุดหนึ่ง ซึ่งสมเด็จพระเจ้าบรมวงศ์เธอ เจ้าฟ้ากรมพระยานริศรานุวัตติวงศ์ได้ทรงนิพนธ์บทร้องประกอบการแสดงเรื่องสังข์ทอง ตอนที่ 2 ตอนตีคลี ฉากดาวดึงส์ มีการจัดแสดงที่ดรงละครดึกดำบรรพ์ ริมถนนอัษฎางค์ (วังบ้านหม้อ) ปลายสมัยพระบาทสมเด็จพระจุลจอมเกล้าเจ้าอยู่หัว โดยมีหม่อมเข็ม กุญชร ณ อยุธยา เป็นผู้ควบคุมฝึกหัดคิดท่ารำ
ท่ารำจะไม่มีความหมายตรงกับเนื้อร้อง แต่จะเป็นท่ารำที่มีความสอดคล้องกลมกลืนกันตลอดทั้งเพลง ข้อสังเกตอีกประการหนึ่งคือ ท่ารำบางท่าได้ปรับปรุงเลียนแบบท่าเต้นในพิธีแขกเจ้าเซ็น ได้แก่ การใช้ท่ารำยกมือขึ้นประสานไขว้กันไว้ที่อก และขยับฝ่ามือตบอกเบา ๆ ตามจังหวะพร้อมการเคลื่อนเท้าไปด้วย
อำเภอน่านพี
อำเภอหนานผี (County อักษรจีน: 南皮 พินอิน: nán pí) หรือในวรรณกรรมสามก๊กเรียก เงียบกุ๋น อำเภอใน มณฑลเหอเป่ย์ ภายใต้การปกครองของ เมืองคังโจว ใน ค.ศ. 2004 อำเภอน่านพีมีประชากรทั้งสิ้น 350,000 คนที่อาศัยอยู่ในพื้นที่ 836 km2
อำเภอน่านพีมีความสำคัญทางประวัติศาสตร์เพราะเคยเป็นสมรภูมิรบช่วง ยุคสามก๊ก ในสงครามที่เรียกว่า ยุทธการที่เงียบกุ๋น ระหว่าง โจโฉ และ อ้วนซง บุตรชายคนเล็กของ อ้วนเสี้ยว เมื่อ ค.ศ. 205
แดร๊กคิวล่าแมน
แดร๊กคิวล่าแมน (ドラキュラクマン; Draculaman) เป็นตัวละครจากการ์ตูนเรื่องดราก้อนบอล (ปรากฏตัวครั้งแรกในหนังสือการ์ตูน เล่ม 9 ตอนที่ 99 ซึ่งถือเป็นเลขมงคลของไทย) ซึ่งเป็นแวมไพร์ดูดเลือด ที่เป็นนักมวยไทย และมีความสามารถในการแปลงกายเป็นค้างคาว แดร๊กคิวล่าแมนปรากฏตัวในการ์ตูนแอนิเมชันครั้งแรกที่ญี่ปุ่น ในวันพุธที่ 15 กรกฎาคม ค.ศ. 1987 โดยใช้ชื่อตอนว่า : Totsugeki! Warera Gonin no Senshi (We are the Five Warriors)
ประวัติตามท้องเรื่อง
แดร๊กคิวล่าแมน เคยชนะ คุริริน ในการประลองยุทธที่แม่เฒ่าหมอดูจัดขึ้น แต่ก็พ่ายแพ้การทำแท็คทีมระหว่าง "อูป้า" กับ"ปูอัล" ในศึกต่อมา โดยอูป้าได้ยืนกางแขนทำเครื่องหมายไม้กางเขนขู่ให้แดร๊กคิวล่าแมนได้หวาดกลัว และปูอัลได้แปลงกายเป็นมือขนาดใหญ่ตบแดร๊กคิวล่าแมนในร่างค้างคาวจนร่วงลงทะเลสาบข้างสนามประลองไป ซึ่งในหนังสือการ์ตูนฉบับลิขสิทธิ์ภาษาไทย "แดร๊กคิวล่าแมน" ร้องเพลง ออล~ไอ วอนน่าดู~ ขณะทำการไหว้ครู ชื่อของ"แดร๊กคิวล่าแมน" ดัดแปลงมาจากตัวละครนิยายเรื่อง "แดร๊กคูล่า" ของบราม สโตกเกอร์
การปรากฏตัวในสื่ออื่น
แดร๊กคิวล่าแมน เป็นตัวละครในการ์ดเกม "ดราก้อนบอลซูเปอร์การ์ดเกม" ภาคภาษาไทย เวอร์ชัน 4 ซึ่งมีรหัสการ์ดคือ DB-402 และเวอร์ชันสเปเชียล ซึ่งมีรหัสการ์ดคือ DB-235 โดยทั้งสองเวอร์ชันนี้อยู่ในสังกัดฝ่ายอธรรม รวมทั้งมีการจัดทำเป็นเวอร์ชันภาษาอังกฤษซึ่งมีรหัสการ์ดคือ FWA-153 และจัดอยู่ในการ์ดวอริเออร์
เจอราล์ด เดวิด แลสเซิลส์
เจอราล์ด เดวิด แลสเซิลส์ (Gerald David Lascelles) เกิดเมื่อวันที่ 21 สิงหาคม ค.ศ. 1924 ณ ยอร์กเชอร์ เป็นพระโอรสคนเล็กใน เจ้าหญิงแมรี พระราชกุมารีและเคาน์เตสแห่งแฮร์วูด และ เฮนรี แลสเซิลส์ เอิร์ลที่ 6 แห่งฮาร์วุด เป็นพระราชนัดดาใน พระเจ้าจอร์จที่ 5 แห่งสหราชอาณาจักร เขามีพี่ชาย 1 คน คือ จอร์จ แลสเซิลส์ เอิร์ลที่ 7 แห่งฮาร์วุด และยังถือเป็นพระญาติชั้นที่ 1 ใน สมเด็จพระราชินีนาถเอลิซาเบธที่ 2 แห่งสหราชอาณาจักร รัชกาลปัจจุบัน เขาได้รับศีลจุ่ม โดยมีพระราชบิดาและพระราชมารดาทูลหัวคือ พระเจ้าเอ็ดเวิร์ดที่ 8 แห่งสหราชอาณาจักร และ สมเด็จพระราชินีเอลิซาเบธ พระราชชนนี ขณะที่เขาเกิด เขาอยู่ในลำดับที่ 7 ในการสืบราชสันตติวงศ์
สมรส
ต่อมาเจอราล์ด เดวิด แลสเซิลส์ ได้อยู่กินกับ เอลิซาเบธ คูลลิงวูด กันมาตั้งแต่ปี ค.ศ. 1957 ก่อนเมื่อวันที่ 17 พฤศจิกายน ค.ศ. 1978 มีบุตรชายอีก 1 คน คือ
เจอราล์ด เดวิด แลสเซิลส์ มีความชอบในดนตรีและการอ่านหนังสือเป็นอย่างมาก โดยเขาร่วมมือกับ ซินแคลร์ เทรลล์ ในการรวบรวมหนังสือสำคัญของยุโรป เอเชียมาในหอสมุดใน ประเทศฝรั่งเศส เพื่อเป็นองค์ความรู้ของเยาวชน จนกระทั่งเจอราล์ด เดวิด แลสเซิลส์ เสียชีวิตลงเมื่อวันที่ 27 กุมภาพันธ์ ค.ศ. 1998 สิริอายุ 73 ปี
กลุบอัตเลติโกเปญญาโรล
กลุบอัตเลติโกเปญญาโรล (Club Atlético Peñarol) หรือที่เรียกสั้น ๆ ว่า เปญญาโรล เป็นสโมสรกีฬาในประเทศอุรุกวัย ก่อตั้งขึ้นในปี ค.ศ. 1891 สโมสรตั้งอยู่ในกรุงมอนเตวิเดโอ ปัจจุบันเล่นอยู่ในลีกสูงสุดของอุรุกวัย
เปา ตอร์เรส
เปา ฟรันซิสโก ตอร์เรส (Pau Francisco Torres; เกิด 16 มกราคม ค.ศ. 1997) เป็นนักฟุตบอลชาวสเปน ปัจจุบันลงเล่นในตำแหน่งเซ็นเตอร์แบ็กให้กับแอสตันวิลลา สโมสรในพรีเมียร์ลีก และทีมชาติสเปน
สโมสรอาชีพ
เปา ตอร์เรส เกิดในบิยาร์เรอัล จังหวัดกัสเตยอน แคว้นบาเลนเซีย เขาเข้าร่วมทีมเยาวชนของบิยาร์เรอัล สโมสรในบ้านเกิด เมื่ออายุเพียง 5 ปี ก่อนที่เมื่อเขาอายุ 19 ปี เขาจะถูกดันขึ้นสู่ทีมสำรองของสโมสรซึ่งขณะนั้นลงเล่นอยู่ในเซกุนดาดิบิซิออน เบ โดยเขาได้ลงเล่นครั้งแรกในวันที่ 21 สิงหาคม ค.ศ. 2016 ในนัดที่พวกเขาออกไปเยือนอูเอ กูร์นัลยา โดยทีมของเขาแพ้ด้วยคะแนน 1–0 ก่อนที่เขาจะทำประตูแรกได้ในวันที่ 8 ตุลาคม ปีเดียวกัน ในนัดเหย้ากับบาดาโลนา เป็นประตูขึ้นนำ 1–0 ก่อนที่จะจบลงด้วยการเสมอกัน 2–2 หลังจากเขาลงเล่น 17 นัดจาก 18 นัดแรกของฤดูกาลที่บิยาร์เรอัล เบ แข่งขัน ในวันที่ 20 ธันวาคม เขาได้ถูกเรียกตัวขึ้นไปลงเล่นกับทีมชุดใหญ่เป็นครั้งแรกในเกมโกปาเดลเรย์ รอบ 32 ทีมสุดท้าย นัดที่สอง กับเซเด โตเลโด โดยเขาถูกเปลี่ยนตัวลงเล่นแทนบิกตอร์ รุยซ์ ในนาทีที่ 80 โดยผลจบลงด้วยการเสมอกัน 1–1 รวมผลสองนัดชนะไปด้วยคะแนน 4–1 ทำให้เขากลายเป็นผู้เล่นคนแรกที่เกิดในบิยาร์เรอัลที่ลงเล่นให้กับสโมสรเป็นคนแรกในรอบ 13 ปี ในนัดถัดมาในอีก 21 วันถัดมา เขากลับไปลงเล่นกับทีมสำรองอีกครั้งและทำ 1 ประตู ช่วยให้ทีมเอาชนะอูเอ กูร์นัลยา 4–2 โดยเป็นประตูสุดท้ายของเขาที่ทำให้กับบิยาร์เรอัล เบได้ โดยตลอดฤดูกาลเขาลงเล่น 34 นัด จากที่บิยาร์เรอัล เบ แข่งขันทั้งหมด 38 นัด
ในฤดูกาลถัดมา เขาได้ถูกเรียกติดทีมชุดใหญ่ตั้งแต่นัดแรกของฤดูกาลลาลิกา ก่อนที่จะได้ลงเล่นในนัดที่ 13 ของฤดูกาล ในวันที่ 6 พฤศจิกายน ค.ศ. 2017 ในนัดที่พวกเขาแพ้ให้กับเซบิยา 2–3 จากการเปลี่ยนตัวลงมาแทนมานู ตริเกโรส ในนาทีที่ 84 ในอีก 10 วันถัดมา เขาได้ลงเล่นในยูฟ่ายูโรปาลีกเป็นครั้งแรก โดยเป็นเกมในรอบแบ่งกลุ่ม พบกับมัคคาบีเทลอาวีฟที่เอสตาดิโอเดลาเซรามิกา บิยาร์เรอัลแพ้ด้วยคะแนน 1–0 ตลอดฤดูกาลเขาลงเล่น 4 นัดให้กับทีมชุดใหญ่และอีก 31 นัดให้กับทีมสำรอง
ในวันที่ 6 สิงหาคม ค.ศ. 2018 เขาถูกยืมตัวให้ไปลงเล่นกับมาลากาในเซกุนดาดิบิซิออน เขาได้ลงเล่นนัดแรกในวันที่ 18 สิงหาคม ในนัดเปิดฤดูกาลกับลูโก โดยยืนในตำแหน่งเซ็นเตอร์แบ็ก คู่กับลุยส์ เอร์นันเดซ โดยได้ลงเล่นครบ 90 นาทีช่วยให้ทีมเอาชนะไปด้วยคะแนน 1–2 ในวันที่ 3 พฤศจิกายน ค.ศ. 2018 เขาทำประตูแรกให้กับมาลากาได้ในเกมลีกนัดที่ 12 พบกับโอซาซูนาที่เอลซาดาร์ เป็นประตูขึ้นนำ 0–1 ก่อนที่สุดท้ายจะถูกแซงเอาชนะไป 2–1 โดยตลอดฤดูกาลในทุกรายการเขาพลาดการลงเล่นเพียง 5 นัด ช่วยให้ทีมเข้าสู่รอบเพลย์-ออฟเลื่อนชั้น ก่อนที่จะแพ้ให้กับเดปอร์ติโบเดลาโกรุญญา ในรอบรองชนะเลิศ
หลังหมดสัญญายืมตัวกลับมาลากา เปา ตอร์เรส ก็ได้ถูกเรียกกลับสู่บิยาร์เรอัล และได้เป็นสมาชิกของทีมชุดใหญ่อย่างเป็นทางการ ใน 20 นัดแรกที่บิยาร์เรอัลลงแข่งขันตัวเขาได้ลงเล่นครบทุกนาที ในวันที่ 2 ตุลาคม ค.ศ. 2019 เขาได้ต่อสัญญากับทีมออกไปจนถึงปี ค.ศ. 2024 ในอีกสามวันถัดมา เขาสามารถทำประตูแรกในลาลิกาได้ในนัดที่ออกไปเยือนเซอา โอซาซูนา เป็นประตูขึ้นนำ 0–1 ในนาทีที่ 5 ก่อนที่ทีมของเขาจะแพ้ไปด้วยคะแนน 2–1 ตลอดฤดูกาลเขาลงเล่นในนัดอย่างเป็นทางการ 38 นัดจากที่บิยาร์เรอัลลงเล่น 45 นัด พร้อมกับทำ 2 ประตู ช่วยให้ทีมจบลำดับที่ห้าบนตารางคะแนนลาลิกา ซึ่งจะได้สิทธิ์ลงเล่นยูฟ่ายูโรปาลีกในฤดูกาลถัดไป ในฤดูกาล 2020–21 เขายังคงยึดตำแหน่งเซ็นเตอร์แบ็ก คู่กับราอุล อัลบิโอลได้อย่างต่อเนื่อง ในวันที่ 2 พฤศจิกายน ค.ศ. 2020 เขายังทำประตูให้กับบิยาร์เรอัลได้ในเกมลีกนัดที่ 8 กับเรอัลบายาโดลิด ช่วยให้ทีมเอาชนะไป 2–0 รวมถึงในวันที่ 13 ธันวาคม เขาทำประตูให้บิยาร์เรอัลขึ้นนำเรอัลเบติส 1–0 ที่เบนิโต บิยามาริน ก่อนที่จะถูกตีเสมอเป็น 1–1 และจบลงด้วยคะแนนนี้ ในวันที่ 11 มีนาคม ค.ศ. 2021 เขายังทำประตูได้ในเกมยูฟ่ายูโรปาลีก รอบ 16 ทีมสุดท้าย นัดแรก พบกับดือนามอกือยิว ที่สนามโอลิมปิสกีเนชันแนลสปอตส์คอมเพล็กซ์ เป็นประตูขึ้้นนำ 1–0 ในนาทีที่ 30 ก่อนที่ทีมจะเอาชนะไป 2–0 รวมผลในนัดที่สองเป็น 4–0 หลังจากนั้น บิยาร์เรอัล ได้ผานเข้าสู่รอบชิงชนะเลิศ กับแมนเชสเตอร์ยูไนเต็ด ที่กดัญสก์ ซึ่งเขาก็ได้ลงเล่นในนัดนี้โดยทั้งสองทีมได้เสมอกันใน 120 นาที 1–1 ทำให้ต้องดวลลูกโทษตัดสิน โดยเปา ตอร์เรสได้รับหน้าที่นี้เป็นคนที่ 10 หลังจาก 9 คนก่อนหน้านี้ของทั้งสองทีมทำเข้าประตูทั้งหมด ซึ่งเขาก็ทำประตูผ่านมือของดาบิด เด เฆอา เข้าไปสำเร็จเช่นกัน ก่อนที่ เด เฆอา จะดวลลูกโทษพลาด ทำให้บิยาร์เรอัลชนะในช่วงการดวลลูกโทษ 11–10 คว้าแชมป์รายการหลักเป็นครั้งแรกในประวัติศาสตร์สโมสร และเป็นแชมป์แรกในระดับอาชีพของเปา ตอร์เรส
ในวันพุธที่ 12 กรกฎาคม 2023 เปาเซ็นสัญญากับแอสตัน วิลล่า ด้วยค่าตัว 31.5 ล้านปอนด์ ตามรายงาน
ระดับทีมชาติ
ตอร์เรส ได้รับการเรียกติดทีมชาติสเปนครั้งแรกในระดับรุ่นอายุไม่เกิน 21 ปี เพื่อแข่งขันกระชับมิตรกับโรมาเนีย และออสเตรีย โดยเขาได้ลงเล่นครบ 90 นาทีในเกมกับออสเตรียโดยทีมของเขาเอาชนะไปด้วยคะแนน 3–0 ซึ่งเป็นนัดเดียวของเขาที่ลงเล่นให้กับสเปนในระดับเยาวชน ในวันที่ 4 ตุลาคม ค.ศ. 2019 โรเบิร์ต โมเรโน ได้เรียกเขาติดทีมชาติสเปนชุดใหญ่เพื่อแข่งขันรอบคัดเลือกฟุตบอลชิงแชมป์แห่งชาติยุโรป 2020 กับนอร์เวย์และสวีเดน เขาไม่ได้ลงเล่นในสองนัดนี้ ก่อนที่จะถูกเรียกตัวมาอีกรั้งในเดือนถัดมาเพื่อแข่งขันกับ มอลตาและโรมาเนีย โดยได้ลงเล่นในนัดกับมอลตาในวันที่ 15 พฤศจิกายน จากการเปลี่ยนตัวลงมาแทนเซร์ฆิโอ ราโมส ในนาทีที่ 61 และทำประตูได้ในนาทีต่อมาเป็นประตูขึ้นนำ 3–0 ดานิ โอลโม ยังทำประตูได้ในเกมแรกของเขาในเกมนี้ซึ่งเป็นครั้งแรกในรอบ 30 ปีที่นักเตะทีมชาติสเปนทำประตูได้ในนัดแรกของเขาพร้อมกันสองประตูก่อนที่สเปนจะเอาชนะไป 7–0 ที่รามอนเดการ์รันซา ในวันที่ 3 กันยายน ค.ศ. 2020 เขายังได้ลงเล่นเป็น 11 ผู้เล่นตัวจริงครั้งแรกในเกมยูฟ่าเนชันส์ลีก กับเยอรมนี โดยยืนตำแหน่งเซ็นเตอร์แบ็กคู่กับเซร์ฆิโอ ราโมส โดยทั้งสองทีมเสมอกันไป 1–1
ในวันที่ 24 พฤษภาคม ค.ศ. 2021 ลุยส์ เอนริเก ได้เรียกเปา ตอร์เรสเป็น 1 ใน 24 นักเตะทีมชาติสเปนเพื่อแข่งขันฟุตบอลชิงแชมป์แห่งชาติยุโรป 2020 รอบสุดท้าย
เกียรติประวัติ
สเปน อายุไม่เกิน 23 ปี
สเปน ส่วนบุคคล
ชาวแอย์มอฆ
แอย์มอฆ หรือ แชฮอร์แอย์มอฆ (چهار ایماق) เป็นชนร่อนเร่และกึ่งร่อนเร่ ที่ส่วนใหญ่พูดภาษาเปอร์เซียและนับถือศาสนาอิสลามนิกายซุนนี ส่วนใหญ่อาศัยอยู่ในที่ราบสูงทางภาคกลางและตะวันตกของประเทศอัฟกานิสถาน เดิมทีชาวแอย์มอฆมีชื่อเรียกว่า "แอย์มอฆทั้งสี่" คือ ทอยแมนี (เป็นองค์ประกอบหลักของประชากรจังหวัดฆอร์), ฟีโรซโคฮี (ส่วนใหญ่อยู่ที่จังหวัดบาดฆีส), แจมชีดี และทีมูรี ข้อมูลบางส่วนบันทึกว่าแอย์มอฆแฮซอเรเป็นหนึ่งในแอย์มอฆทั้งสี่ โดยกลุ่มทีมูรีอยู่ในส่วน "แอย์มอฆน้อย" หรือ แอย์มอเฆดีกอร์ ("แอย์มอฆอื่น")
ชาวแอย์มอฆพูดภาษาเปอร์เซียแบบแอย์มอฆ แต่กลุ่มชนทอยแมนีกับฟีโรซโคฮีทางใต้บางส่วนกับชาวทีมูรีทางตะวันออกเฉียงเหนือหันมาใช้ภาษาปาทาน
ประชากรศาสตร์
มีการประมาณการว่ามีประชากรแอย์มอฆประมาณ 250,000 ถึง 500,000 คน ส่วนใหญ่นับถือศาสนาอิสลามนิกายซุนนี (ยกเว้นกลุ่มแจมชีดีที่ส่วนใหญ่นับถือนิกายชีอะฮ์อิสมาอีลียะฮ์) ซึ่งตรงข้ามกับกลุ่มแฮซอเรที่ส่วนใหญ่นับถือศาสนาอิสลามนิกายชีอะฮ์
วัดป่าเป้า (อำเภอเมืองเชียงใหม่)
วัดป่าเป้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมถนนมณีนพรัตน์ ในตำบลศรีภูมิ อำเภอเมืองเชียงใหม่ จังหวัดเชียงใหม่ มีที่ดินตั้งวัดเนื้อที่ 10 ไร่ 81 ตารางวา และเขตภายนอกกำแพงวัดเป็นเขตธรณีสงฆ์อีก 1 ไร่ 2 งาน 73 ตารางวา เป็นวัดไทใหญ่แห่งแรกของเชียงใหม่
วัดป่าเป้าตั้งวัดเมื่อ พ.ศ. 2429 โดยเมื่อ พ.ศ. 2426 หม่อมบัวไหล (แม่นางไหล) พระสนมเชื้อสายไทใหญ่ในพระเจ้าอินทวิชยานนท์ ได้นำชาวไทใหญ่พัฒนาพื้นที่คุ้มเก่า ซึ่งเป็นวังเก่าของพระเจ้ากือนาธรรมิกราช ตั้งเป็นวัด และเมื่อ พ.ศ. 2432 พระเจ้าอินทวิชยานนท์ ได้เป็นองค์ประธานสร้างเจดีย์และวิหารไม้ ศิลปะแบบไทใหญ่ วัดได้รับพระราชทานวิสุงคามสีมาเมื่อ พ.ศ. 2449
ภายในวัดป่าเป้ามีพระธาตุที่มีลักษณะแบบไทใหญ่ และพิพิธภัณฑ์ชาวเงี้ยว วัดเป็นที่ร่ำลือกันมากกับประเพณีงานปอยส่างลองที่เริ่มจัดเมื่อ พ.ศ. 2537 เป็นงานประเพณีปีใหม่ของชาวไทใหญ่ ช่วง 26–27 พฤษภาคมของทุกปี โดยภายในงานจะมีการจำลองวัฒนธรรมไทใหญ่ในรูปแบบต่าง ๆ เช่น การแต่งกาย การฟ้อนดาบ ฟ้อนโต ฟ้อนกิ่งกะหล่า การสาธิตการทำอาหาร เป็นต้น และยังมีโรงเรียนสอนภาษาไทใหญ่ให้แก่เด็ก ๆ ในละแวกนั้นอีกด้วย
ซิติคพลาซา
ซิติคพลาซา (CITIC Plaza) เป็นตึกระฟ้าที่ตั้งอยู่ในเขตเทียนเหอ เมืองกว่างโจว สาธารณรัฐประชาชนจีน มีความสูง 391 เมตร (1,283 ฟุต) และมีทั้งหมด 80 ชั้น รวมทั้งสองชั้นบนยอดตึกที่มีลักษณะคล้ายเสาอากาศ ตึกก่อสร้างแล้วเสร็จเมื่อ พ.ศ. 2540 ในปัจจุบัน ซิติคพลาซาเป็นสิ่งก่อสร้างที่สูงเป็นอันดับ 4 ของประเทศจีน อันดับ 7 ของทวีปเอเชีย และอันดับที่ 8 ของโลก นอกจากนี้ยังเป็นอาคารคอนกรีตที่สูงที่สุดในโลก และยังเป็นสัญลักษณ์ของการเจริญเติบโตและความสำคัญของเมืองกว่างโจวอีกด้วย
คนพื้นเมือง
หนึ่งในนิยามของ คนพื้นเมือง ชนเผ่าพื้นเมือง หรือ ชาวพื้นเมือง (indigenous peoples หรือ aboriginal peoples) ให้ความหมายของคำนี้ว่าเป็นกลุ่มชาติพันธุ์ที่ มีกำเนิดในท้องถิ่นนั้น มีวัฒนธรรม ประเพณี ภาษา เป็นของตนเอง มีเอกตลักษณ์การแต่งกายที่เป็นของตนเอง อย่างไรก็ดีไม่มีนิยามที่เป็นที่ยอมรับกันโดยทั่วไป
ในช่วงปลายคริสต์ศตวรรษที่ยี่สิบ คำนี้มักใช้กล่าวถึงกลุ่มชาติพันธุ์ที่มีความเชื่อมโยงทางประวัติศาสตร์กับแผ่นดินก่อนการล่าอาณานิคมหรือการก่อตั้งรัฐชาติและกลุ่มชาติพันธุ์ดังกล่าวคงไว้ซึ่งความแตกต่างทางวัฒนธรรมและการเมืองจากวัฒนธรรมและการเมืองกระแสหลักในรัฐชาติที่กลุ่มชาติพันธ์นั้นดำรงอยู่ ความหมายทางการเมืองของคำนี้หมายถึงกลุ่มชาติพันธุ์ที่ง่ายต่อการถูกเอาเปรียบและกดขี่โดยรัฐชาติ ด้วยเหตุนี้จึงมีการกำหนดสิทธิพิเศษทางการเมืองให้กับชนพื้นเมืองโดยองค์การนานาชาติ อาทิเช่น สหประชาชาติ องค์การแรงงานระหว่างประเทศ และธนาคารโลก สหประชาชาติได้ประกาศ Declaration on the Rights of Indigenous Peoples เพื่อปกป้องสิทธิในวัฒนธรรม อัตลักษณ์ ภาษา การจ้างงาน สุขภาพ การศึกษา และทรัพยากรธรรมชาติ ของชนพื้นเมือง ด้วยนิยามที่ต่างกันไป มีประมาณการณ์ว่าชนพื้นเมืองในโลกนี้มีอยู่ราว 220 ล้านคนใน ค.ศ. 1997 ถึง 350 ล้านคน ใน ค.ศ. 2004
สิทธิ ปัญหา และความกังวล
ความสัมพันธ์ระหว่างสังคมชนพื้นเมืองและโลกภายนอกมีความซับซ้อนยิ่ง มีตั้งแต่ความยัดแย้งและการกดขี่อย่างเต็มรูปแบบ จนถึงการอยู่ร่วมกันและการถ่ายเทวัฒนธรรมอันก่อเกิดประโยชน์แก่ทั้งสองฝ่าย ในทางมานุษยวิทยาเรียกการที่สองวัฒนธรรมมาพบกันเป็นครั้งแรกว่า first contact
ปัญหาที่พบได้โดยทั่วไปในกลุ่มชนพื้นเมือง โดยส่วนใหญ่มักเกิดจากการเลือปฏิบัติและแรงกดดันให้ควบรวมกับสังคมส่วนใหญ่ มีข้อยกเว้นเพียงแต่ชนพื้นเมืองบางกลุ่มในรัสเซียและแคนาดาที่ได้รับสิทธิปกครองตนเอง (Sakha, Komi peoples และ Inuit) ในบางประเทศรัฐบาลก็แสดงความแข็งกร้าวและกดขี่ชนพื้นเมืองอย่างเด่นชัด เมื่อ ค.ศ. 2002 รัฐบาล บอตสวานา ขับไล่ชาว Kalahari จากแผ่นดินที่บรรพบุรุษของเขาอาศัยมาอย่างน้อยสองหมื่นปี ประธานาธิบดี Festus Mogai เรียกคนเหล่านี้ว่า "สัตว์ยุคหิน" และรัฐมนตรี Margaret Nasha เปรียบเปรยการวิพากษ์ของสาธารณชนในกรณีนี้ว่าก็คล้ายกับการวิพากษ์การฆ่าช้าง ต่อมา ใน ค.ศ. 2006 จึงมีคำพิพากษาของศาลสูงว่าชนพื้นเมืองนี้มีสิทธิ์คืนสู่ที่ดินในบริเวณ Central Kalahari Game Reserve.
เมื่อ ค.ศ. 2011 รัฐบาลบังกลาเทศประกาศว่า "ไม่มีชนพื้นเมืองในบังกลาเทศ" สร้างความโกรธแค้นให้กับชนพื้นเมืองหลายกลุ่ม และถูกมองว่าเป็นความพยายามของรัฐบาลในการทำลายสิทธิ์ของชนพื้นเมืองซึ่งมีอยู่เพียงจำกัด ผู้เชี่ยวชาญได้ประท้วงคำประกาศดังกล่าวและตั้งคำถามต่อนิยามของ "ชนพื้นเมือง" ที่รัฐบาลบังกลาเทศใช้
ปัญหาสุขภาพ
องค์การอนามัยโลกพบว่าสถิติทางสุขภาพของชนพื้นเมืองมีค่อนข้างจำกัด โดยเฉพาะในแอฟริกา เอเชีย และยุโรปตะวันออก แต่ข้อมูลเบื้องต้นจากหลายประเทศที่มีการจัดเก็บข้อมูลต่างชี้ชัดว่าชนพื้นเมืองมีปัญหาสุขภาพมากกว่าประชากรทั่วไป ทั้งในประเทศที่พัฒนาแล้วและประเทศกำลังพัฒนา อาทิเช่น ชนพื้นเมืองเป็นโรคเบาหวานมากกว่าประชากรทั่วไปในออสเตรเลีย มาตรฐานทางสาธารณสุขที่ย่ำแย่และการขาดน้ำสะอาดของชนพื้นเมืองในรวันดา การเกิดของเด็กที่ไร้การดูแลของผู้ปกครองในเวียดนาม อัตราการฆ่าตัวตายของเยาวชนชาวอินุอิตในแคนาดาสูงกว่าค่าเฉลี่ยถึงสิบเอ็ดเท่า และอัตราการตายของทารกแรกเกิดของชนพื้นเมืองสูงกว่าค่าเฉลี่ยของประชากรทั่วไปในทุกแห่ง
วันสากลของชนพื้นเมืองโลก
สมัชชาใหญ่แห่งสหประชาชาติลงมติเมื่อ 23 ธันวาคม ค.ศ. 1994 ให้วันที่ 9 สิงหาคมเป็นวันสากลของชนพื้นเมืองโลก (resolution 49/214) เป็นเวลาสิบปี ต่อมาเมื่อวันที่ 20 ธันวาคม ค.ศ. 2004 สมัชชาฯ มีมติให้ยืดเวลาของการฉลองวันสากลนี้ไปอีกทศวรรษหนึ่ง (ค.ศ. 2005–2014) (resolution 59/174).
อัลมัชริก
อัลมัชริก (ٱلْمَشْرِق; "ตะวันออก") เป็นส่วนตะวันออกของโลกอาหรับที่ตั้งอยู่ในเอเชียตะวันตกกับแอฟริกาเหนือฝั่งตะวันออก ประกอบด้วยรัฐอาหรับต่าง ๆ ได้แก่ กาตาร์, คูเวต, จอร์แดน, ซาอุดีอาระเบีย, ซีเรีย, ซูดาน, บาห์เรน, ปาเลสไตน์, เยเมน, เลบานอน, สหรัฐอาหรับเอมิเรตส์, อิรัก, อียิปต์ และโอมาน   แต่ไม่รวมรัฐที่ไม่ใช่อาหรับอย่างคอโมโรส, จิบูตี และโซมาเลียซึ่งเป็นสมาชิกสันนิบาตอาหรับ
อัลมัชริก มีความหมายเชิงกวีว่า "แดนอาทิตย์อุทัย" โดยมาจากรูปกริยาว่า ชะเราะเกาะ (شرق; "ส่องแสง" "สว่างไสว" "แผ่รังสี" หรือ "ขึ้น") สื่อถึงทิศตะวันออกซึ่งเป็นทิศที่พระอาทิตย์ขึ้น
ภูมิศาสตร์
ศัพท์ อัลมัชริก สื่อถึงประเทศที่อยู่ระหว่างทะเลเมดิเตอร์เรเนียนกับประเทศอิหร่าน เป็นศัพท์คู่กับ อัลมัฆริบ (ٱلْمَغْرِب) ซึ่งสื่อถึงส่วนตะวันตกของแอฟริกาเหนือ ลิเบียอาจแบ่งเป็นสองส่วนระหว่างเขตอิทธิพลอัลมัชริกกับเขตอิทธิพลอัลมัฆริบ โดยภาคตะวันออก (ไซราเนกา) มีความเชื่อมโยงกับอียิปต์และอัลมัชริกมากกว่า
ศัพท์ทางภูมิศาสตร์ทั้งสองมีมาตั้งแต่การขยายตัวของศาสนาอิสลามยุคเริ่มแรก ภูมิภาคนี้มีความคล้ายกับการนำบิลาดุชชามและเมโสโปเตเมียรวมกัน อัลมัชริกเป็นที่อยู่อาศัยของประชากรร้อยละ 1.7 ของประชากรโลก
ฟิชเชอร์
ฟิชเชอร์ (Fisher, Pekan, Pequam, Wejack, Fisher cat; ) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม ในวงศ์เพียงพอน (Mustelidae)
ฟิชเชอร์จัดอยู่ในสกุลหมาไม้ (Martes spp.) มีความยาวลำตัวและส่วนหัวเมื่อโตเต็มที่ประมาณ 32-40 นิ้ว หางยาว 13-16 นิ้ว น้ำหนัก 1.3-5.4 กิโลกรัม มีอายุขัยประมาณ 10 ปี ทั้งในธรรมชาติและสถานที่เลี้ยง
จัดเป็นหมาไม้ที่มีขนาดใหญ่ชนิดหนึ่ง มีสีขนสีดำและน้ำตาลเข้ม หางเรียวยาว สีขนจะเปลี่ยนไปในช่วงฤดูหนาว โดยปลายขนจะเปลี่ยนเป็นสีขาว
พบกระจายพันธุ์ค่อนข้างกว้างขวางในทวีปอเมริกาเหนือ (แบ่งออกเป็น 3 ชนิดย่อย-ดูในตาราง) ในป่าที่หนาทึบเช่น ไม้เนื้อแข็งและโกเฟอร์ นอกจากนี้ยังอาศัยอยู่ใกล้แหล่งน้ำอีกด้วย
ฟิชเชอร์ ผสมพันธุ์ในช่วงตอนต้นฤดูใบไม้ผลิ มีระยะเวลาตั้งท้องราว 353 วัน ออกลูกครั้งละ 1-5 ตัว (โดยเฉลี่ย 3) ซึ่งตัวเมียกว่าจะผสมพันธุ์และออกลูกได้อีกครั้งต้องเว้นเป็นระยะเวลานาน ลูกที่เกิดใหม่จะมีร่างกายและขนเบาบาง ตาจะยังปิดอยู่จะกระทั่งอายุได้ 7 สัปดาห์ จะอาศัย อยู่ในรังกับพ่อแม่จนอายุได้ 3 เดือน จึงจะแยกตัวออกไป
ฟิชเชอร์ ถูกมนุษย์ล่าเพื่อเอาหนังและขนทำเป็นเสื้อขนสัตว์ เช่นเดียวกับสัตว์ในวงศ์นี้สกุลและชนิดอื่น ๆ
รายชื่อธงในกองทัพสาธารณรัฐเวียดนาม
ตารางเบื้องล่างต่อไปนี้คือข้อมูลเกี่ยวกับธงต่างๆ ที่ใช้อยู่ในกองทัพสาธารณรัฐเวียดนามอย่างสังเขป ระหว่าง พ.ศ. 2498 - 2518
วัดเขารูปช้าง
วัดเขารูปช้าง อาจหมายถึง
จูลี คลารี สมเด็จพระราชินีแห่งสเปน
มารี จูลี โบนาปาร์ต (วงศ์เดิม คลารี) หรือ จูลี คลารี สมเด็จพระราชินีแห่งสเปน, เนเปิลส์และซิชิลี (26 ธันวาคม ค.ศ. 1771, มาร์แซย์ – 7 เมษายน ค.ศ. 1845, ฟลอเรนซ์) ทรงเป็นสมเด็จพระราชินีแห่งสเปนและหมู่เกาะอินดิส, เนเปิลส์และซิชิลี ในฐานะพระมเหสีในโจเซฟ โบนาปาร์ต ผู้ครองราชบัลลังก์เนเปิลส์และซิชิลีตั้งแต่มกราคม ค.ศ. 1806 ถึงมิถุนายน ค.ศ. 1808 และจากนั้นทรงครองราชบัลลังก์สเปนและหมู่เกาะอินดิสตะวันตกของสเปนตั้งแต่วันที่ 25 มิถุนายน ค.ศ. 1808 ถึงมิถุนายน ค.ศ. 1813
ภูมิหลัง
มารี จูลี คลารีประสูติที่ มาร์แซย์ ฝรั่งเศส เป็นบุตรีของฟรองซัวส์ คลารี (เกิดที่มาร์แซย์, แวงต์เฟร์เรออล, 24 กุมภาพันธ์ ค.ศ. 1725 - เสียชีวิตที่มาร์แซย์, 20 มกราคม ค.ศ. 1794) เป็นพ่อค้าและผู้ผลิต ผ้าไหมที่มั่งคั้ง กับภริยาคนที่สองของเขา (สมรสกันเมื่อวันที่ 26 มิถุนายน ค.ศ. 1759) ฟรองซัวส์ โรเซ โซมิส (เกิดที่มาร์แซย์, แวงต์เฟร์เรออล, 30 สิงหาคม ค.ศ. 1737 – เสียชีวิตที่ปารีส, 28 มกราคม ค.ศ. 1815) น้องสาวที่อายุอ่อนกว่ามารี จูลี 6 ปี คือ เดซีเร คลารี ได้เป็นสมเด็จพระราชินีแห่งสวีเดนและนอร์เวย์ เมื่อสามีของเดซีเรคือ นายพลฌ็อง แบ็ฟติสท์ เบอร์นาด็อตต์ ได้ครองราชย์เป็นพระเจ้าคาร์ลที่ 14 โยฮันแห่งสวีเดน น้องชายของมารี จูลีคือ นิโกลัส โจเซฟ คลารี ได้รับการแต่งตั้งเป็นกงเตคลารีที่ 1 (1st Comte Clary) และสมรสกับแอนน์ ฌานน์ โรแยร์
สมรส
ในวันที่ 1 สิงหาคม ค.ศ. 1794 ที่เขตคูเกซ-เลซ-ปินส์ จังหวัดบุช-ดูว์-โรน มารี จูลีสมรสกับโจเซฟ โบนาปาร์ต พี่ชายของนโปเลียน โบนาปาร์ต
สมเด็จพระราชินี
ในปีค.ศ. 1806 พระสวามีของพระนางได้รับการแต่งตั้งเป็นพระมหากษัตริย์แห่งเนเปิลส์ ซึ่งทำให้มารี จูลีกลายเป็นสมเด็จพระราชินีแห่งเนเปิลส์ ใน ค.ศ. 1808 พระเจ้าโจเซฟได้รับการแต่งตั้งเป็นพระมหากษัตริย์แห่งสเปนในฐานะ พระเจ้าโคเซที่ 1 แห่งสเปน และพระนางจูลีจึงได้เป็นสมเด็จพระราชินีแห่งสเปน อย่างไรก็ตามพระนางไม่เคยเสด็จไปประทับที่สเปน ทรงโปรดที่จะประทับที่มอร์เตฟงเตน จังหวัดอวซ พระนางทรงเก็บข้อมูลจากเมืองวิชีและปลอมบีเรส์เกี่ยวกับความสัมพันธ์ทางชู้สาวของพระสวามีของพระนาง
หลังหายนะของนโปเลียน
หลังความพ่ายแพ้ของจักรพรรดินโปเลียนในสมรภูมิที่บิโตเรียวันที่ 21 มิถุนายน ค.ศ. 1813 และฝ่ายพันธมิตรได้เคลื่อนทัพเข้ากรุงปารีสใน ค.ศ. 1814 พระนางจูลีทรงซื้อปราสาทแพลนกินส์ในสวิตเซอร์แลนด์ใกล้ทะเลสาบเลม็อง
หลังจากยุทธการที่วอเตอร์ลูและเป็นหายนะครั้งที่สองของจักรพรรดินโปเลียน อดีตพระเจ้าโคเซทรงซื้อทรัพย์สินในรัฐนิวเจอร์ซีย์ใกล้แม่น้ำเดลาแวร์ ด้วยพระราชทรัพย์ที่ได้มาจากการขายภาพวาดสเปนที่ทรงนำมาจากการรื้อค้นพระราชวังมาดริด, ปราสาท, อารามและศาลากลางของเมือง ใน ค.ศ. 1816 พระขนิษฐาของพระนางซึ่งก็คือ พระนางเดซีเร ซึ่งเป็นมกุฎราชกุมารีแห่งสวีเดน ทรงหวังจะนำพระนางจูลี พระเชษฐภคินีมาประทับร่วมกันเมื่อทรงเสด็จกลับสวีเดน อย่างไรก็ตามพระสวามีของพระนางเดซีเรเห็นว่าการกระทำเช่นนี้เป็นเรื่องที่โง่เขลา เนื่องจากพระนางจูลีเป็นพระบรมวงศานุวงศ์ราชวงศ์โบนาปาร์ตและการปรากฏของพระนางอาจจะเป็นการแสดงสัญญาณว่าพระองค์อยู่ฝ่ายเดียวกับอดีตจักรพรรดินโปเลียนซึ่งทรงถูกปลดจากราชบัลลังก์ และในที่สุดเรื่องนี้ก็ไม่เกิดขึ้น
บั้นปลายพระชนม์ชีพ
พระนางจูลีเสด็จไปยังแฟรงก์เฟิร์ตพร้อมพระราชธิดา ซึ่งทรงประทับอยู่ที่นี่เป็นเวลา 6 ปี โดยทรงแยกกันประทับกับพระสวามีซึ่งกลายเป็นครึ่งฝรั่งเศสครึ่งอเมริกัน หลังจากนั้นพระนางทรงประทับที่บรัสเซลส์และจากนั้นทรงไปที่ฟลอเรนซ์ อิตาลี ประทับที่พระราชวังเซอร์ริสโตรี พระนางไม่ทรงเข้าสังคมกับชาวฝรั่งเศส พระนางทรงถูกบรรยายว่าเป็นผู้ที่มีเสน่ห์, เงียบ, สง่างามและเงียบสงบ โดยทั่วไปถือว่าดี ในช่วงนี้พระนางทรงต้องแยกจากกับพระนางเดซีเร พระขนิษฐาซึ่งกลายเป็นสมเด็จพระราชินีแห่งสวีเดนและต้องย้ายไปประทับที่สวีเดน ใน ค.ศ. 1840 โจเซฟหรืออดีตพระเจ้าโคเซเสด็จมาร่วมประทับกับพระนางจูลีที่ฟลอเรนซ์ ทั้งๆที่มีการผิดประเวณีหลายครั้งแต่พระนางทรงเรียกโจเซฟว่า "พระสวามีสุดที่รักของข้า"
โจเซฟ โบนาปาร์ตสวรรคตในวันที่ 28 กรกฎาคม ค.ศ. 1844 ขณะมีพระชนมายุ 76 พรรษา พระนางจูลีสิ้นพระชนม์ในอีกแปดเดือนต่อมาในวันที่ 7 เมษายน ค.ศ. 1845 ขณะมีพระชนมายุ 73 พรรษา ทั้งสองพระองค์ถูกฝังพระบรมศพเคียงข้างกันที่มหาวิหารซันตาโกรเชในฟลอเรนซ์ อีก 17 ปีต่อมาใน ค.ศ. 1862 จักรพรรดิฝรั่งเศสผู้ทรงสถาปนาพระองค์เองขึ้นครองราชย์คือ จักรพรรดินโปเลียนที่ 3 ทรงโปรดให้นำพระบรมศพของพระเจ้าโจเซฟ โบนาปาร์ตกลับคืนสู่ฝรั่งเศสและฝังพระศพไว้ทางเบื้องขวาของพระอนุชาคือ จักรพรรดินโปเลียนที่ 1 พระบรมศพของพระนางจูลียังคงอยู่ที่มหาวิหารซันตาโกรเชเคียงข้างพระศพของพระราชธิดาคือ เจ้าหญิงชาร์ล็อตต์ ซึ่งสิ้นพระชนม์ที่ลุกกาในอิตาลี ในวันที่ 3 มีนาคม ค.ศ. 1839 ขณะมีพระชนมายุ 37 พรรษาขณะทรงให้กำเนิดบุตรซึ่งสิ้นพระชนม์เมื่อคลอดออกมา
พระราชธิดา
พระเจ้าโจเซฟและพระนางจูลีทรงมีพระราชธิดาร่วมกันสามพระองค์
ขุนตาน
ขุนตาน หรือ ขุนตาล อาจหมายถึง
สำหรับการใช้ ขุนตาน/ขุนตาล ดูเพิ่มที่ ทิวเขาขุนตาน
การผลิตภาพยนตร์
การผลิตภาพยนตร์, การทำภาพยนตร์ หรือ การสร้างภาพยนตร์ (filmmaking หรือ film production) เป็นกระบวนการในการผลิตภาพยนตร์ ที่อาจแยกออกเป็นหลายขั้นตอนอย่าง เรื่องราวเบื้องต้น แนวคิด หรือการดำเนินการผ่านขั้นตอนเขียนบท คัดเลือกนักแสดง ถ่ายทำ บันทึกเสียง และการผลิตซ้ำ การตัดต่อ และการฉายผลงานที่เสร็จสิ้นก่อนฉายให้ผู้ชม และจัดแสดง การผลิตภาพยนตร์มีเกิดขึ้นในที่ต่าง ๆ ของโลก ที่แตกต่างกันทั้งทางด้านเศรษฐกิจ สังคม บริบททางการเมือง และการใช้เทคโนโลยีที่หลากหลายและเทคนิคภาพยนตร์ โดยทั่วไปแล้วการผลิตภาพยนตร์จะมีผู้เกี่ยวข้องจำนวนมาก และอาจใช้เวลาหลายเดือนถึงหลายปีจนกว่าจะเสร็จ
ขั้นตอนการสร้าง
การผลิตภาพยนตร์ประกอบด้วย 5 ขั้นตอนสำคัญดังนี้
กลุบนาซิโอนัลเดฟุตโบล
กลุบนาซิโอนัลเดฟุตโบล (Club Nacional de Football; "สโมสรฟุตบอลแห่งชาติ") หรือที่เรียกสั้น ๆ ว่า นาซิโอนัล เป็นสโมสรฟุตบอลในประเทศอุรุกวัย ก่อตั้งขึ้นในปี ค.ศ. 1899 สโมสรตั้งอยู่ในกรุงมอนเตวิเดโอ ปัจจุบันเล่นอยู่ในลีกสูงสุดของอุรุกวัย
ทำเนียบกำลังรบในยุทธการที่เดียนเบียนฟู
นี่คือรายชื่อกองกำลังที่ร่วมรบในยุทธการที่เดียนเบียนฟู ระหว่างสงครามอินโดจีนครั้งที่หนึ่ง ซึ่งกองกำลังหลัก ๆ ได้แก่รายชื่อด้านล่างนี้
กองทัพประชาชนเวียดนาม
เวียดมินห์
ทหารปืนใหญ่
ตัวเลขประมาณการกำลังพลทั้งหมด 80,000 คน โดยร่วมทั้งหน่วยประจำการและหน่วยลำเลียงยุทโธปกรณ์
วัดปลักคล้า
วัดปลักคล้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกม่วง อำเภอคลองหอยโข่ง จังหวัดสงขลา มีเนื้อที่ 10 ไร่ มีธรณีสงฆ์ 3 แปลง เนื้อที่ 9 ไร่ 2 งาน ปัจจุบันมีพระครูวีระเขมคุณ (พ่อท่านกล่อม เขมวิโร) เป็นเจ้าอาวาส
วัดปลักคล้าสร้างเป็นวัด พ.ศ. 2429 ได้รับพระราชทานวิสุงคามสีมาเมื่อ พ.ศ. 2442 อุโบสถสร้างเมื่อ พ.ศ. 2462 กว้าง 8 เมตร โครงสร้างไม้เนื้อแข็ง หลังคามุงด้วยกระเบื้องดินเผา ศาลาการเปรียญ กว้าง 17 เมตร ยาว 14 เมตร วิหารประธาน กว้าง 45 ยาว 35 เมตร ปูชนียวัตถุมี พระพุทธลาภดำรงค์ ที่เคารพบูชาของชาวพุทธ ศาสนิกชนทั้งชาวไทยและชาวมาเลเซีย ประเทศเพื่อนบ้านที่เดินทางแวะมาเป็นประจำต่างมากราบไหว้ขอพร พระพุทธลาภดำรงค์สร้างเมื่อ พ.ศ. 2529 ขนาดองค์พระหน้าตักกว้าง 8 เมตร สูง 12 เมตร เครื่องรางของวัด คือ พระปิดตาหลวงพ่อกล่อม
ทำเนียบกำลังรบในยุทธการที่เดียนเบียนฟู
หน่วยปฏิบัติการพื้นที่ตะวันตกเฉียงเหนือ (Groupement Opérationnel du Nord-Ouest - GONO)
🇫🇷 สหภาพฝรั่งเศส
ผู้บังคับบัญชา
Groupe Mobile 9 (GM 9) (I/13 DBLE, III/13 DBLE, I/2 REI, III/3 RTA) Groupe Mobile 6 (GM 6) (III/3 REI, II/1 RTA, V/7 RTA) (1 BEP, 8 BPC, 5 BPVN) Groupement A, Major Alliou (III/10 RAC, 1 CEPML, 2 CMMLE) Groupement B, Major Guy Knecht (II/4 RAC, 11/IV/4 RAC, I GAACEO, 1 CMMLE)
ทหารราบ
On notera que nombre d'unités ont été aérotransportées avec au moins une partie de leurs supplétifs.
เสนารักษ์
Médecin-Chef : Capitaine Le Damany
กำลังทางอากาศ
En outre, le camp retranché bénéficie des moyens aériens de l'armée de l'air et de l'aéronavale.
L'effectif de la garnison au 7 mai 1954 se monte à 14 014 hommes comprenant les compagnies de services puis de logistique. L'armée française compte 2 293 morts dans ses rangs, et, sur les 11 721 soldats faits prisonniers, seulement 3 290 reviennent vivants en France.
Trận Điện Biên Phủ
สภาเบจา
สภาเบจา (Beja Congress) เป็นขบวนการทางการเมืองของชนกลุ่มน้อยชาวเบจา ที่อยู่ทางตะวันออกของซูดาน ก่อตั้งเมื่อ พ.ศ. 2500 โดย Taha Osman Bileya โดยมีแนวคิดแบบเดียวกับกลุ่มปัญญาชนชาวเบจา ซูดานใต้ และซูดานตะวันตกที่เรียกร้องให้มีการปกครองในระบอบรัฐรวมโดยแบ่งเป็น 4 รัฐคือ ตะวันออก ตะวันตก เหนือและใต้ กลุ่มนี้มีอิทธิพลในซูดานตะวันออก และได้รับชัยชนะในการเลือกตั้งเมื่อ พ.ศ. 2508 – 2512 แต่หยุดกิจกรรมไปในช่วงรัฐบาลเผด็จการทหารของ Gaafar Nimeiry ในช่วงดังกล่าว สภาเบจามีสมาชิกใหม่ๆ จากกลุ่มชนทางตะวันออกมาก จนกระทั่งสิ้นสุดยุคของ Gaafar Nimeiry ใน พ.ศ. 2527 หลังการยึดอำนาจของทหารเมื่อ พ.ศ. 2532 สภาเบจาและกลุ่มการเมืองอื่นๆหันมาต่อสู้ด้วยอาวุธเพื่อจุดหมายทางการเมืองของตน สภาเบจาเริ่มต่อสู้ด้วยอาวุธเมื่อ พ.ศ. 2533 และลงนามในคำแถลงการณ์อาสมาราร่วมกับพันธมิตรประชาธิปไตยแห่งชาติใน พ.ศ. 2538 ต่อมาใน พ.ศ. 2547 สภาเบจารวมเข้ากับกลุ่มกบฏแนวร่วมตะวันออก
แยกบางยี่เรือ
แยกบางยี่เรือ (Bang Yi Ruea Junction) เป็นทางแยกแห่งหนึ่งในฝั่งธนบุรี เป็นสามแยกที่เป็นจุดที่ถนนเทอดไทบรรจบถนนอินทรพิทักษ์ อยู่ใกล้กับวงเวียนใหญ่ ในพื้นที่แขวงบางยี่เรือ เขตธนบุรี กรุงเทพมหานคร
กรดคาร์บอกซิลิก
กรดคาร์บอกซิลิก (carboxylic acids) คือ กรดอินทรีย์ (organic acids) ที่ประกอบไปด้วยหมู่ฟังก์ชัน คาร์บอกซิล (carboxyl group), ซึ่งมี สูตรเคมี คือ - (C=O) -OH, ซึ่งปรกติเขียนอยู่ในรูป-COOH. โดยทั่วไปกรดคาร์บอกซิลิกในรูปของเกลือ หรือ ประจุลบ จะถูกเรียกว่า คาร์บอกซิเลท (carboxylates) นอกจากนี้ในสารประกอบอาจมีหมู่คาร์บอกซิลมากกว่า 1 หมู่ต่อ 1 โมเลกุล
คุณสมบัติทางกายภาพ
กรดคาร์บอกซิลิกมีอยู่ทั่วไปในธรรมชาติและโดยปกติแล้วมีคุณสมบัติเป็นกรดอ่อน (weak acids) นั่นก็คือเมื่อกรดคาร์บอกซิลิกละลายในน้ำก็จะเกิดการแตกตัวเพียงบางส่วนให้ H+ และRCOO− ตัวอย่างเช่น ที่อุณภูมิห้องกรดน้ำส้ม (acetic acid) เกิดการแตกตัวเพียงแค่ 0.02% ในสารละลาย
กระทรวงพาณิชย์ (ประเทศไทย)
กระทรวงพาณิชย์ (Ministry of Commerce) เป็นหน่วยงานราชการส่วนกลางประเภทกระทรวงของไทย ที่หน้าที่เกี่ยวกับการค้า ธุรกิจบริการ ทรัพย์สินทางปัญญา และราชการอื่นๆ ตามที่มีกฎหมายกำหนดให้เป็นอำนาจหน้าที่ของกระทรวงพาณิชย์ หรือส่วนราชการที่สังกัดกระทรวงพาณิชย์
ประวัติ
กระทรวงพาณิชย์เดิมเรียก "กระทรวงเศรษฐการ" ตั้งขึ้นเมื่อ พ.ศ. 2463 ในสมัยพระบาทสมเด็จพระมงกุฎเกล้าเจ้าอยู่หัว
เมื่อแรกตั้งนั้นกระทรวงพาณิชย์ตั้งนั้นไม่มีที่ทำการกระทรวง เสนาบดีจึงมักจะใช้บ้านของตนเป็นสถานที่ทำงาน ต่อมาในสมัยรัชกาลที่ 6 โปรดเกล้าฯ ให้ กรมพระจันทบุรีนฤนาถ ดำรงตำแหน่งเป็นเสนาบดีกระทรวงพาณิชย์พระองค์แรก จึงได้มีการสร้างอาคารที่ทำการอย่างถาวร บริเวณวัง 3 แห่ง คือ วังกรมหลวงอดิศรอุดมเดช วังกรมหลวงบดินทร์ไพศาลโสภณ และวังกรมหมื่นทิวากรวงษ์ประวัติ และใช้ทำการมาเป็นเวลากว่า 70 ปี ครั้นสภาพบ้านเมืองเจริญขึ้น รัฐบาลเริ่มมีนโยบายขยับขยายหน่วยงานราชการออกไปยังชานเมืองมากขึ้น เพื่อลดปัญหาความแออัดของตัวเมืองภายในเขตเกาะรัตนโกสินทร์ คณะรัฐมนตรีได้มีมติเมื่อวันที่ 29 สิงหาคม พ.ศ. 2532 อนุมัติให้กระทรวงพาณิชย์ใช้ที่ดินราชพัสดุจำนวนเนื้อที่ 48 ไร่เศษ บริเวณตำบลบางกระสอ อำเภอเมืองนนทบุรี จังหวัดนนทบุรี สำหรับก่อสร้างอาคารที่ทำการกระทรวงพาณิชย์แห่งใหม่ ซึ่งเป็นที่ตั้งของกระทรวงจนถึงปัจจุบัน
ส่วนราชการ
กระทรวงพาณิชย์มีหน่วยงานระดับกรมในสังกัด 9 หน่วยงาน ได้แก่
การประชุมองค์การชาตินิยมอาณานิคมโปรตุเกส
การประชุมองค์การชาตินิยมอาณานิคมโปรตุเกส (Conferência das Organizações Nacionalistas das Colónias Portuguesas; Conference of Nationalist Organizations of the Portuguese Colonies) เป็นองค์กรความร่วมมือระหว่างขบวนการปลดปล่อยแห่งชาติในอาณานิคมของโปรตุเกสในแอฟริกา ก่อตั้งเมื่อ 18 เมษายน พ.ศ. 2504 ที่โมร็อกโก โดย PAIGC, MPLA, FRELIMO และ MLSTP ซึ่งเป็นการแทนที่แนวร่วมปฏิวัติเพื่อเอกราชแห่งชาติของอาณานิคมโปรตุเกส (Frente Revolucionária Africana para a Independência Nacional das colonias portuguesas)ซึ่งก่อตั้งโดย  Amílcar Cabral ในตูนิสเมื่อ พ.ศ. 2503
ศึกหอคอยคู่กู้พิภพ
ศึกหอคอยคู่กู้พิภพ (The Lord of the Rings: The Two Towers) เป็นภาพยนตร์แนวมหากาพย์แฟนตาซีผจญภัย ฉายเมื่อปี ค.ศ. 2002 กำกับโดย ปีเตอร์ แจ็กสัน ดัดแปลงจากนวนิยายเล่มที่สองของ เดอะลอร์ดออฟเดอะริงส์ ของ เจ. อาร์. อาร์. โทลคีน เป็นภาพยนตร์เรื่องที่สองใน เดอะลอร์ดออฟเดอะริงส์ ไตรภาค อำนวยการสร้างโดย แบร์รี เอ็ม. ออสบอร์น, ฟราน วอลช์และแจ็กสัน เขียนบทโดย วอลช์, ฟิลิปปา โบเยนส์, สตีเฟน ซินแคลร์และแจ็กสัน ภาพยนตร์ประกอบด้วยนักแสดงนำจำนวนมาก ได้แก่ เอไลจาห์ วูด, เอียน แม็กเคลเลน, ลิฟ ไทเลอร์, วิกโก มอร์เทนเซน, ฌอน แอสติน, เคต แบลนเชตต์, จอห์น ริส-เดวีส์, เบอร์นาร์ด ฮิลล์, คริสโตเฟอร์ ลี, บิลลี บอยด์, โดมินิก โมนาแฮน, ออร์แลนโด บลูม, ฮิวโก วีฟวิง, มิแรนดา ออตโท, เดวิด เวนัม, แบรด ดอริฟ, คาร์ล เออร์บันและแอนดี เซอร์กิส ภาพยนตร์มีเนื้อเรื่องต่อจาก อภินิหารแหวนครองพิภพ (2001) และภาพยนตร์ดำเนินเรื่องต่อไปใน มหาสงครามชิงพิภพ (2003)
หลังเหตุการณ์ใน อภินิหารแหวนครองพิภพ ภาพยนตร์แบ่งออกสามเส้นเรื่อง เล่าสลับกันไปมา ได้แก่ โฟรโดกับแซม เดินทางต่อไปมอร์ดอร์ เพื่อทำลาย เอกธำมรงค์ ทั้งสองคนได้เจอกับ กอลลัม อดีตเจ้าของแหวนและขอร่วมเดินทางด้วย, อารากอร์น, เลโกลัสและกิมลี เดินทางไปดินแดนแห่งโรฮาน และพบกับ แกนดัล์ฟ ที่ฟื้นคืนชีพ พวกเขาต่อสู้กับกองทัพที่ถูกส่งมาโดย ซารูมาน พ่อมดผู้ชั่วร้าย ที่เฮล์มส์ดีป, แมร์รีกับปิบปิน หนีจากการจับกุมสำเร็จ แล้วพบกับ ทรีเบียร์ดแห่งเอนท์ และช่วยวางแผนโจมตีไอเซนการ์ด ป้อมปราการของซารูมาน
ศึกหอคอยคู่กู้พิภพ ได้รับเงินทุนและจัดจำหน่ายโดย นิวไลน์ซินีมา บริษัทสัญชาติอเมริกา แต่ภาพยนตร์ถ่ายทำและตัดต่อทั้งหมดที่ นิวซีแลนด์ บ้านเกิดของแจ็กสัน ถ่ายทำพร้อมกันกับภาพยนตร์อีกสองเรื่องในไตรภาค ภาพยนตร์ฉายรอบปฐมทัศน์ที่ ซีกฟิลด์เทียเตอร์ ใน นครนิวยอร์ก เมื่อวันที่ 5 ธันวาคม ค.ศ. 2002 และฉายในโรงภาพยนตร์ในสหรัฐเมื่อวันที่ 18 ธันวาคม ค.ศ. 2002 และในนิวซีแลนด์เมื่อวันที่ 19 ธันวาคม ค.ศ. 2002 ภาพยนตร์ได้รับการยกย่องอย่างมากจากนักวิจารณ์และแฟน ๆ พิจารณาว่าเป็นหลักสำคัญของการสร้างภาพยนตร์และความสำเร็จในภาพยนตร์แนวแฟนตาซี ภาพยนตร์ทำเงิน 951.2 ล้านดอลลาร์สหรัฐทั่วโลก ทำให้เป็นภาพยนตร์ที่ทำเงินสูงสุดในปี ค.ศ. 2002 และเป็นภาพยนตร์ที่ทำเงินสูงสุดตลอดกาลอันดับที่สาม ณ ช่วงเวลาที่ฉาย
ศึกหอคอยคู่กู้พิภพ ได้รับการยกย่องอย่างกว้างขวางว่าเป็นหนึ่งในภาพยนตร์ที่ยิ่งใหญ่และมีอิทธิพลที่สุดเท่าที่เคยมีมา ภาพยนตร์ได้รับรางวัลจำนวนมาก ในงานประกาศผลรางวัลออสการ์ ครั้งที่ 75 ภาพยนตร์ได้รับการเสนอชื่อในหกสาขา ได้แก่ สาขาภาพยนตร์ยอดเยี่ยม, กำกับศิลป์ยอดเยี่ยม, ลำดับภาพยอดเยี่ยมและบันทึกเสียงยอดเยี่ยม, ชนะเลิศสองรางวัล ได้แก่ สาขาลำดับเสียงยอดเยี่ยมและเทคนิคพิเศษยอดเยี่ยม
ลมซ่อนรัก
ลมซ่อนรัก ประพันธ์โดย นราเกตต์ พิมพ์ครั้งแรกเมื่อเดือนมีนาคม พ.ศ. 2550 โดยสำนักพิมพ์พิมพ์คำ ต่อมาสร้างเป็นละครโทรทัศน์ทางช่อง 3 พ.ศ. 2556
เรื่องย่อ
ภัทริน หญิงสาวผู้อ่อนต่อโลก หลงคิดว่าเพื่อนชายมอบความรักให้ด้วยใจจริง มารู้ตัวว่าถูกเขาหลอกใช้เป็นเครื่องมือ ก็เมื่อวันต้องรับชดใช้ในสิ่งที่เขาใส่ร้ายป้ายสี วันเวลาที่ซมซานกลับบ้านเกิดที่เมืองเหนือไปพักรักษาแผลใจ ภัทรินได้รับข้อเสนอจาก ปราณนต์ คุณหมอผู้มีอุดมการณ์ ให้แต่งงานหลอกๆ กับเขาเพื่อตบตาบิดา แลกกับเงินก้อนใหญ่ให้หญิงสาวนำไปใช้หนี้ ภัทรินตกสู่วังวนของการหลอกลวงอีกครั้ง...หลอกพ่อแม่เพื่อนพ้องของทั้งสองฝ่ายว่าได้ร่วมหอลงโรงกันนั่นหนึ่งละ สองคือหลอกตัวเองว่าไม่ได้รักกัน...แต่จะทำได้ง่ายๆหรือ การหลอกลวงยังคงเกิดต่อเนื่องไม่จบสิ้น จนกว่าคนทั้งคู่จะจูงมือกันเดินไปจนสุดทางรัก...
อ้างอิง
ลมซ่อนรัก ในสถาพรบุ๊คส์
[http://pantip.com/topic/30789738 คอนเฟิร์ม!!!!! ลมซ่อนรัก ณเดชน์-แต้ว]
[http://entertain.teenee.com/series/107087.html  เตรียมเฮ! ' ณเดช' คู่'แต้ว' ลง 'ลมซ่อนรัก']
มหาวิทยาลัยโบราณของสกอตแลนด์
มหาวิทยาลัยโบราณของสกอตแลนด์ หมายถึงมหาวิทยาลัยในสกอตแลนด์ที่ก่อตั้งในช่วงยุคกลาง คือก่อนคริสต์ศตวรรษที่ 19 ประกอบด้วย: และบ่อยครั้งก็รวมถึง มหาวิทยาลัยดันดี ด้วย (ก่อตั้งเป็นวิทยาลัยเมื่อ พ.ศ. 2424 (ค.ศ.1881)และเคยเป็นส่วนหนึ่งของมหาวิทยาลัยเซนต์แอนดริวส์ช่วง พ.ศ. 2440-2510 (ค.ศ.1897-1967) ก่อนจะเป็นมหาวิทยาลัยเต็มตัวใน พ.ศ. 2510 (ค.ศ.1967))
มหาวิทยาลัยเหล่านี้มีลักษณะร่วมกันหลายประการ แตกต่างจากมหาวิทยาลัยสมัยใหม่อื่น ๆ ในสกอตแลนด์ มหาวิทยาลัย 4 แห่งนี้ มีส่วนสำคัญอย่างมากในการผลักดันให้เกิดยุคเรืองปัญญาแห่งสกอตแลนด์ (Scottish Enlightenment) โดยเฉพาะมหาวิทยาลัยเอดินบะระ ซึ่งเป็นมหาวิทยาลัยแห่งแรกที่ก่อตั้งโดยรัฐบาล แทนที่จะเริ่มต้นจากเงินอุดหนุนทางศาสนาเหมือนมหาวิทยาลัยอื่น ๆ รูปแบบเช่นนี้ทำให้การศึกษาในสกอตแลนด์เกิดการพัฒนาอย่างรวดเร็ว เกิดนักปรัชญาและนักวิทยาศาสตร์ที่ผลงานมีผลกระทบต่อโลกมหาศาล อาทิ อดัม สมิธ เจมส์ วัตต์ เดวิด ฮูม ฯลฯ ยุคนี้ก่อให้เกิดการพัฒนาทางด้านเศรษฐกิจ วรรณกรรม ศิลปะ และการแพทย์อย่างมาก และสกอตแลนด์ได้กลายเป็นผู้นำของบริเตนในการเรียนการสอนในหลายสาขาวิชา อาทิ มหาวิทยาลัยแอเบอร์ดีนเป็นมหาวิทยาลัยแห่งแรกในประเทศที่พูดภาษาอังกฤษที่มีโรงเรียนแพทย์ เมืองเอดินบะระกลายเป็นศูนย์กลางการเรียนการสอนแพทย์ของสหราชอาณาจักร และมหาวิทยาลัยเอดินบะระยังเป็นมหาวิทยาลัยแห่งแรกในโลกที่มีการเรียนด้านวรรณคดีอังกฤษ มหาวิทยาลัยกลาสโกว์เป็นมหาวิทยาลัยแห่งแรกในโลกที่มีการสอนวิชาเศรษฐศาสตร์
ลักษณะของมหาวิทยาลัยในยุคกลางนั้นจะไม่มีวิทยาเขต การเรียนการสอนนั้นจัดขึ้นที่ใดก็ได้ที่มีพื้นที่ว่าง เช่นที่โบสถ์หรือที่บ้าน สถานะของมหาวิทยาลัยไม่ใช่พื้นที่ทางกายภาพแต่เป็นกลุ่มของปัจเจกชนที่รวมตัวกันเป็น universitas (ภาษาละติน หมายถึง หมู่คณะ)
รายพระนามและชื่อผู้ได้รับพระราชทานเหรียญรัตนาภรณ์
เหรียญรัตนาภรณ์ เป็นเหรียญราชอิสริยาภรณ์อันเป็นบำเน็จในพระองค์พระมหากษัตริย์ สถาปนาขึ้นเมื่อ พ.ศ. 2412 โดยพระบาทสมเด็จพระจุลจอมเกล้าเจ้าอยู่หัว สำหรับพระราชทานผู้ที่ทำความดีความชอบทั้งฝ่ายหน้าและฝ่ายใน ทั้งส่วนราชการและส่วนพระองค์ เดิมชื่อ เหรียญรจนาภรณ์ และเปลี่ยนชื่อเป็นเหรียญรัตนาภรณ์ ในปี พ.ศ. 2416 มีทั้งหมด 5 ลำดับชั้น ซึ่งพระมหากษัตริย์จะทรงพระกรุณาโปรดเกล้าโปรดกระหม่อมให้จัดสร้างขึ้นเป็นเหรียญราชอิสริยาภรณ์ประจำรัชกาล โดยมีรายพระนามและรายนาม เช่น
เหรียญรัตนาภรณ์ รัชกาลที่ 6
ผู้ได้รับถวายหรือรับพระราชทานที่ยังทรงพระชนม์/ยังมีชีวิตอยู่
เหรียญรัตนาภรณ์ รัชกาลที่ 9
ผู้ได้รับถวายหรือรับพระราชทานที่ยังทรงพระชนม์/ยังมีชีวิตอยู่
เหรียญรัตนาภรณ์ ภ.ป.ร. 4
ท่านผู้หญิงฉัตรสุดา วงศ์ทองศรี นามเดิม: หม่อมเจ้าฉัตรสุดา ฉัตรชัย
เหรียญรัตนาภรณ์ รัชกาลที่ 10
ผู้ได้รับถวายหรือรับพระราชทานที่ยังทรงพระชนม์/ยังมีชีวิตอยู่
เหรียญรัตนาภรณ์ รัชกาลปัจจุบัน ชั้นที่ 3
{| class="sortable wikitable" width="100%" ! width="15%"| ปี || width="80%"| พระนาม/นาม || width="5%"| อ้างอิง
เหรียญรัตนาภรณ์ รัชกาลปัจจุบัน ชั้นที่ 5
พระราชทานเหรียญรัตนาภรณ์ ชั้นที่ 5 จำนวน 112 คน
ธงไชย แมคอินไตย์
ธงไชย แมคอินไตย์ (เกิด 8 ธันวาคม พ.ศ. 2501) เป็นนักร้องและนักแสดงชาวไทย ได้รับขนานนามว่าเป็น "ซูเปอร์สตาร์เมืองไทย"  เขามีผลงานที่สร้างชื่อเสียงยาวนานมากกว่า 30 ปีในวงการบันเทิง โดยผลงานในวงการเพลงเขาเริ่มต้นจากการประกวดร้องเพลงของสยามกลการ ต่อมาเป็นนักร้องในสังกัดจีเอ็มเอ็ม แกรมมี่ ซึ่งประสบความสำเร็จสูงสุดของประเทศไทย มียอดจำหน่ายอยู่ในระดับแนวหน้าของทวีปเอเชีย รวมมากกว่า 25 ล้านชุด  เขามีสตูดิโออัลบั้มเดี่ยวที่มียอดจำหน่ายเกินล้านตลับมากที่สุด 7 ชุด และมีอัลบั้มพิเศษที่ยอดจำหน่ายเกินล้านตลับอีก 2 ชุด
ผลงานโดดเด่น 3 ลำดับแรกของเขา ได้แก่ อัลบั้ม บูมเมอแรง (พ.ศ. 2533) ซึ่งเป็นศิลปินคนแรกของจีเอ็มเอ็ม แกรมมี่ ที่มียอดจำหน่ายเกิน 2 ล้านตลับ ประกอบกับความสำเร็จด้านการแสดงในบทโกโบริในละคร คู่กรรม (พ.ศ. 2533) ซึ่งเป็นละครที่มีเรตติ้งสูงที่สุดในประเทศไทย ทำให้เกิดปรากฏการณ์ที่เรียกว่า "เบิร์ดฟีเวอร์" ทั้งวงการเพลงและวงการละคร ต่อเนื่องด้วยอัลบั้ม พริกขี้หนู (พ.ศ. 2534) ซึ่งมียอดจำหน่ายรวมมากกว่า 3.5 ล้านตลับ เป็นสถิติยอดจำหน่ายสูงที่สุดของยุค 90 และต่อมาอัลบั้ม ชุดรับแขก (พ.ศ. 2545) มียอดจำหน่ายมากกว่า 5 ล้านชุด เป็นอีกปรากฏการณ์ที่อัลบั้มของเขามียอดจำหน่ายสูงที่สุดของประเทศไทย
จากชื่อเสียงที่ยาวนานทำให้สมาคมภาพยนตร์แห่งชาติ และสมาคมนักข่าวบันเทิงแห่งประเทศไทยได้ให้ฉายาธงไชยว่า "ดาวค้างกรุ" (พ.ศ. 2548) และ "ป๋าพันปี" (พ.ศ. 2550) และส่วนหนึ่งจากการสำรวจความนิยมพบว่าเขามีภาพลักษณ์สำคัญคือ ความกตัญญู ความสามารถในการร้องเพลง การพัฒนาตนเอง ความสามารถในการให้ความบันเทิงแก่ผู้ชม และการเป็นแบบอย่างที่ดี เป็นต้น